ai4bharat/Pralekha huggingface dataset:
सामाजिक न्याय आणि सबलीकरण मंत्रालय
ज्येष्ठ नागरिकांसाठी देशातील पहिली पॅन-इंडिया  हेल्पलाइन: एल्डर लाइन 
नवी दिल्ली, 28 सप्टेंबर 2021
भारतात 2050 पर्यंत अंदाजे 20% वृद्ध लोकसंख्या म्हणजेच 300 दशलक्ष ज्येष्ठ नागरिक असतील. हे लक्षणीय आहे; कारण अनेक देशांची लोकसंख्या देखील या संख्येपेक्षा कमी आहे. या वयोगटाला विविध मानसिक, भावनिक, आर्थिक, कायदेशीर आणि शारीरिक आव्हानांना सामोरे जावे लागते. अशात महामारीने त्यात आणखी वाढ झाली आहे. हा वयोगट, देशाच्या एकूण आर्थिक आणि सामाजिक समृद्धतेसाठी ज्ञानाचा पण काहीसा दुर्लक्षित असा महत्वाचा स्त्रोत आहे हे समजून घेणे अधिक महत्त्वाचे आहे.
देशातील ज्येष्ठांच्या पाठिशी ठाम उभे राहण्याच्या वाढत्या गरजेची दखल घेत, भारत सरकारने, त्यांच्यासमोर असलेल्या आव्हानांना आणि समस्यांना तोंड देण्याच्या दिशेने एक महत्त्वपूर्ण पाऊल उचलले आहे. त्यासाठी देशातील पहिली पॅन-इंडिया टोल-फ्री हेल्पलाईन-14567- 'एल्डर लाइन' या नावाने सुरु केली आहे. या अंतर्गत ज्येष्ठ नागरिकांना निवृत्तीवेतन समस्या, कायदेशीर समस्या, मोफत माहिती आणि मार्गदर्शन प्रदान केले जाते, त्यांना भावनिक आधार दिला जातो, त्यांच्याबरोबर गैरवर्तन होत असेल तर कारवाई केली जाते आणि बेघर वृद्धांची सुटका केली जाते.
सर्व ज्येष्ठ नागरिकांना, किंवा त्यांच्या हितचिंतकांना, त्यांच्या उद्देशांना जोडण्यासाठी, त्यांना सामायिक करण्यासाठी, त्यांना दररोज येणाऱ्या समस्यांविषयी माहिती आणि मार्गदर्शन मिळवण्यासाठी देशभरात एक व्यासपीठ उपलब्ध करून देणे हा 'एल्डर लाइन'चा उद्देश आहे. एल्डर लाईन मध्ये येत, लाखो लोक अशा घटनांची तक्रार करू शकतात आणि ज्येष्ठ नागरिकांना पाठिंबा देऊ शकतात - यामुळेच 'एल्डर लाइन: 14567' वर्तमानात आणि येणाऱ्या काळासाठीही खरोखरच उल्लेखनीय सेवा ठरत आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 508
शिक्षण मंत्रालय
राष्ट्रीय साधन अधिक गुणवत्ता शिष्यवृत्ती योजनेतून  नवीन शिष्यवृत्ती किंवा नूतनीकरणासाठी राष्ट्रीय शिष्यवृत्ती पोर्टलवर अर्ज करण्याची शेवटची तारीख 31 ऑक्टोबर 2022
नवी दिल्ली, 26 ऑक्टोबर 2022
आर्थिकदृष्ट्या दुर्बल घटकातील गुणवंत विद्यार्थ्यांसाठी असलेल्या राष्ट्रीय साधन तथा गुणवत्ता शिष्यवृत्ती  शिष्यवृत्तीसाठी 2022-23 या वर्षासाठी अर्ज करण्याची शेवटची तारीख 31 ऑक्टोबर 2022 आहे. आर्थिकदृष्ट्या दुर्बल घटकातील गुणवंत विद्यार्थ्यांसाठी असलेली राष्ट्रीय साधन तथा गुणवत्ता शिष्यवृत्ती, नॅशनल मीन्स कम मेरिट शिष्यवृत्ती योजना NMMSS ही आर्थिक दुर्बल घटकांतील विद्यार्थ्यांची आठव्या इयत्तेनंतर होणारी गळती रोखण्याच्या आणि शिक्षणाच्या दुसऱ्या टप्प्यातही त्यांचे शिक्षण सुरू राहण्यासाठी प्रोत्साहन मिळावे या उद्देशाने दिली जाते. प्रत्येक वर्षी इयत्ता नववीमधील निवडक मुलांना एक लाख नवीन शिष्यवृत्ती बहाल केल्या जातात तसेच राज्य सरकारी, सरकारी अनुदानित किंवा स्थानिक स्वराज्य संस्थांच्या शाळांमध्ये शिकणाऱ्या मुलांना इयत्ता दहावी ते बारावीपर्यंत ही शिष्यवृत्ती सुरू रहाते. या शिष्यवृत्तीची रक्कम वार्षिक 12,000 एवढी असते.
राष्ट्रीय शिष्यवृत्ती पोर्टल म्हणजेच NSP हा विद्यार्थ्यांसाठी असलेल्या शिष्यवृत्ती योजनेसाठीचा एकात्मिक डिजिटल मंच आहे. त्यावर आर्थिकदृष्ट्या दुर्बल घटकातील मुलांसाठीची शिष्यवृत्ती योजना आहे. आर्थिकदृष्ट्या दुर्बल घटकातील मुलांसाठीच्या शिष्यवृत्ती त्यासाठी निवडलेल्या विद्यार्थ्यांच्या बँक खात्यात थेट जमा केल्या जातात. ही शंभर टक्के केंद्र पुरस्कृत योजना आहे.
ज्या मुलांच्या पालकांचे सर्व स्रोताकडून मिळणारे उत्पन्न वार्षिक साडेतीन लाखापेक्षा जास्त नसेल ते विद्यार्थी या शिष्यवृत्तीला पात्र आहेत. या शिष्यवृत्तीसाठी असलेल्या निवड परीक्षेला पात्र ठरण्यासाठी विद्यार्थ्यांना सातवीच्या परीक्षेत किमान 55 टक्के गुण किंवा तत्सम श्रेणी असणे आवश्यक आहे. 
यासाठी दोन टप्प्यात पडताळणी केली जाते. पहिल्या टप्प्यात संस्थेच्या नोडल अधिकाऱ्याकडून  तर दुसऱ्या टप्प्यात जिल्हास्तरीय नोडल अधिकाऱ्याकडून  अर्जाची पडताळणी होते. पहिल्या टप्प्यातल्या पडताळणीसाठी शेवटची तारीख 15 नोव्हेंबर 2022 तर दुसऱ्या टप्प्याच्या पडताळणीसाठीची तारीख 30 नोव्हेंबर 2022 आहे.S.Patil/V.Sahajrao/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 225
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 214 कोटी 95 लाखांहून अधिक मात्रा देण्यात आल्या 
गेल्या 24 तासात 17,81,723 लस मात्रा देण्यात आल्या.
तातील उपचाराधीन रुग्णांची संख्या सध्या 47,945
उपचाराधीन रुग्णांची संख्या प्रमाण आहे 0.11%
रुग्ण बरे होण्याचा दर सध्या 98.71%
गेल्या 24 तासात 5,970 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,39,19,264
गेल्या 24 तासात 5,076 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  88.94 कोटी कोविड तपासण्या घेण्यात आल्या, असून गेल्या 24 तासात 3,20,784 कोविड तपासण्या घेण्यात आल्या.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 57 कोटी 15 लाखांहून अधिक मात्रा पुरविण्यात आल्या
आणखी 1 लाख मात्रांचा पुरवठा उपलब्ध करण्याची प्रक्रिया सुरु
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे प्रवाहित मार्गीकरण करणे या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसींचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
57,15,22,580
|
|
PIPELINE
|
|
1,00,84,700
|
|
BALANCE AVAILABLE
|
|
3,29,58,715
भारत सरकारकडून  आणि थेट राज्यांकडून खरेदीच्या मार्गाने राज्ये आणि केंद्रशासित प्रदेशांना आतापर्यंत एकूण 57 कोटी 15 लाखांहून अधिक  मात्रांचा पुरवठा करण्यात आला आहे आणि आणखी 1,00,84,700 मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 3 कोटी 29 लाखांहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.
पंतप्रधान कार्यालय
पंतप्रधानांनी लोकमान्य बाळ गंगाधर टिळक यांच्या 100 व्या पुण्यतिथीनिमित्त वाहिली आदरांजली
नवी दिल्ली, 1 ऑगस्ट 2020
पंतप्रधान नरेंद्र मोदी यांनी आज लोकमान्य बाळ गंगाधर टिळक यांना त्यांच्या शंभराव्या पुण्यतिथीनिमित्त आदरांजली वाहिली.
“संपूर्ण देश लोकमान्य बाळ गंगाधर टिळक यांच्यासमोर नतमस्तक होत आहे. त्यांचे बुध्दीसामर्थ्य, धैर्य, न्यायभावना,आणि स्वराज्याची संकल्पना कायम प्रेरणा देत राहील,” असे पंतप्रधानांनी आपल्या ट्विटर संदेशात म्हटले आहे.
M.Iyengar/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
रक्षाबंधनाच्या पूर्वसंध्येला उपराष्ट्रपतींनी जनतेला दिल्या शुभेच्छा
नवी दिल्ली, 29 ऑगस्ट 2023
उपराष्ट्रपती जगदीप धनखड यांनी रक्षाबंधनाच्या मंगलमय सणानिमित्त, सर्व भारतीयांना शुभेच्छा दिल्या आहेत.
भाऊ-बहिणीमधल्या स्नेह बंधाचे प्रतिक असणारा रक्षाबंधनाचा सण परस्पर विश्वास आणि अतूट बांधिलकीने त्यांना घट्ट जोडतो.
भारताला अधिक समृद्धीकडे नेण्यासाठी कटिबद्ध असलेल्या आपल्या ‘नारी शक्ती’च्या पाठीशी उभे राहण्याचा संकल्प रक्षाबंधनाच्या दिवशी आपण करूया.
हा सण आपल्या जीवनातील आनंद आणि सौख्य वृद्धींगत करो, असे त्यांनी आपल्या शुभेच्छा संदेशात म्हटले आहे.N.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
संरक्षण मंत्रालय
देशाच्या शत्रूंना चोख प्रत्युत्तर देण्याच्या क्षमतेसह शांततेचा ध्वज-वाहक म्हणून कार्य करणाऱ्या बळकट आणि स्वावलंबी भारताची सरकार उभारणी करत आहे : केंद्रीय संरक्षणमंत्री राजनाथ सिंह यांचे डेहराडून येथे प्रतिपादन
नवी दिल्ली, 19 जून 2023
केंद्रीय संरक्षणमंत्री राजनाथ सिंह यांनी म्हटले आहे की पंतप्रधान नरेंद्र मोदी यांच्या नेतृत्वाखाली देशात सध्या आर्थिक, सामाजिक, सांस्कृतिक आणि राजकीय सशक्तीकरण घडताना दिसत असून 2047 पर्यंत विकसित राष्ट्र होण्यासाठीचा पाया घातला जात आहे. उत्तराखंडमधील डेहराडून येथे आज 19 जून 2023 रोजी आयोजित केलेल्या ‘स्वर्णिम भविष्य’ या संकल्पनेवर आधारित कार्यक्रमात ते बोलत होते. केंद्र सरकारने गेल्या काही वर्षांत उचललेल्या पावलांमुळे देशाचा समग्र विकास, सामाजिक एकसंधपणा यांची सुनिश्चिती झाली असून या काळात जनता देशातील समृद्ध सांस्कृतिक वारशाशी पुन्हा नव्याने जोडली गेली आहे असे ठाम प्रतिपादन त्यांनी यावेळी केले.
ते पुढे म्हणाले की आपला देश महिलांच्या दृष्टीने संपूर्णपणे सुरक्षित करण्याबरोबरच महिलांना मुबलक प्रमाणात संधी उपलब्ध करून देण्यासाठी प्रयत्न सुरु आहेत.
लष्करी आणि संरक्षणविषयक दृष्टीकोनातून भारताचे स्वर्णिम भविष्य घडवण्यासाठीच्या आराखड्याची माहिती देताना केंद्रीय संरक्षणमंत्री म्हणाले की संरक्षण क्षेत्रात संपूर्ण स्वावलंबी असलेल्या आणि अत्याधुनिक शस्त्रास्त्रे तसेच तंत्रज्ञानाने सुसज्ज अशा भारताची निर्मिती करण्यासाठी सरकार कटिबद्ध आहे. देशातील युवकांना संरक्षण क्षेत्रातील संशोधक होऊन मातृभूमीची सेवा करण्याची इच्छा असल्यास त्यांना त्यासाठी भरपूर संधी उपलब्ध होतील याची सुनिश्चिती करून घेण्यासाठी प्रयत्न सुरु आहेत ही बाब त्यांनी अधोरेखित केली.
“आपण देशात नव्या आयआयटी तसेच एनआयटी संस्था स्थापन केल्या असून शिक्षण संस्थांतील जागांची संख्या देखील वाढवण्यात आली आहे. त्याबरोबरच,या क्षेत्रातील स्टार्ट अप उद्योगांना प्रोत्साहन देण्याच्या उद्देशाने संरक्षण विषयक उत्कृष्टते साठी नवोन्मेष  उपक्रम आणि तंत्रज्ञान विकास निधी यांच्या माध्यमातून संरक्षण क्षेत्रासाठी नव्या संकल्पना देखील आमंत्रित केल्या आहेत. हे सर्व उपक्रम आणि इतर अनेक सुधारणा यांच्यामुळे भारत लवकरच संरक्षण सामग्रीच्या आयातदार या भूमिकेकडून आघाडीचा संरक्षण सामग्रीचा निर्यातदार देश म्हणून स्थापित होईल. आपल्या देशाकडे वाकड्या नजरेने बघणाऱ्यांना चोख प्रत्युत्तर देण्याची क्षमता असलेल्या आणि प्रादेशिक तसेच जागतिक शांतीचा ध्वज-वाहक म्हणून कार्य करणाऱ्या बळकट आणि स्वावलंबी भारताची उभारणी करण्याचे काम आपण करत आहोत,” केंद्रीय मंत्री म्हणाले.
जागतिक पटलावरील निव्वळ निरीक्षणकर्ता या भारताच्या प्रतिमेत परिवर्तन करत आता एक ठाम आश्वासक देश अशी प्रतिमा केल्याबद्दल केंद्रीय संरक्षणमंत्री राजनाथ सिंह यांनी पंतप्रधान नरेंद्र मोदी यांची प्रशंसा केली.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 60
संरक्षण मंत्रालय
कोल्हापूर कार्यालयातील लष्करभर्ती कार्यालयाने 29 एप्रिल 2023 रोजी सातारा इथे आयोजित केला संवादात्मक कार्यक्रम
पुणे, 29 एप्रिल 2023
क्षेत्रीय भर्ती कार्यालय  पुणे आणि लष्करभर्ती कार्यालय, कोल्हापूर यांनी 29 एप्रिल 2023 रोजी यशवंतराव चव्हाण इन्स्टिट्यूट ऑफ सायन्स , सातारा इथे भारतीय लष्करात सामील होण्यासाठी पात्र असलेल्या विभागातील इच्छुक तरुणांपर्यंत पोहोचण्यासाठी एका संवादात्मक कार्यक्रमाचे आयोजन केले होते.
या कार्यक्रमात इच्छुक उमेदवारांना www.joinindianarmy.nic.in या संकेतस्थळावर विशद करण्यात करण्यात आलेल्या सैन्य प्रवेशाच्या विविध पद्धती, पात्रता निकष आणि नवीन ऑनलाइन नोंदणी प्रक्रिया तपशीलवार समजावून सांगण्यात आली. भरती प्रक्रियेत तंत्रज्ञानाची मदत घेऊन पारदर्शकता आणण्यासाठी भारतीय लष्कराने या वर्षापासून लागू केलेल्या बदलांबाबत इच्छुक उमेदवारांना माहिती देणे हा या कार्यक्रमाचा मुख्य उद्देश होता. कार्यक्रमाला राष्ट्रीय छात्र सेनेचे कॅडेट्स तसेच विविध शाळा, महाविद्यालये, औद्योगिक प्रशिक्षण संस्था आणि तंत्रनिकेतन संस्थेतील विद्यार्थी मोठ्या संख्येने उपस्थित होते.
या कार्यक्रमाला उपस्थित असलेल्या विद्यार्थ्यांमध्ये प्रचंड उत्साह आणि लष्करभरतीविषयी कुतुहल दिसून आले. संवादादरम्यान विद्यार्थ्यांनी या विषयात अभिरुची दाखवली त्यातून भारतीय लष्करात सामील होण्यासाठी त्यांना प्रेरणा मिळाली. भारतीय लष्कर नागरिकांना या प्रक्रियेची माहिती देण्यासाठी अशा प्रकारचे संवादात्मक कार्यक्रम नियमितपणे आयोजित करते. उच्च नैतिकता आणि तत्त्वांचे यथायोग्य पालन करून न्याय्य तसेच पारदर्शक भर्ती प्रक्रिया पार पाडण्याचा भारतीय लष्कर नेहमीच प्रयत्न करते.PIB Pune | R.Aghor/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61
आरोग्य आणि कुटुंब कल्याण मंत्रालय
कोरोनातून रुग्ण बरे होण्याचा भारताचा आलेख चढता, 47.5 लाखाहून अधिक कोरानामुक्त
बरे झालेल्यांपैकी 73 टक्के नागरिक 10 राज्ये/केंद्रशासित प्रदेशातले
नवी दिल्ली, 25 सप्टेंबर 2020
भारताने एका दिवसात सुमारे 15 लाख कोरोना चाचण्या करत एका दिवसात सर्वाधिक चाचण्या करत असतानाच कोरोनातून रुग्ण बरे होण्याचा देशाचा आलेखही चढता ठेवला आहे.
आतापर्यंत 47.5 लाखाहून अधिक रुग्ण कोरोनातून बरे झालेअसून गेल्या 24 तासात 81,177 रुग्ण कोरोनामुक्त झाले आहेत.
उपचार घेणाऱ्या रुग्णांपेक्षा  बरे झालेल्या रुग्णांची संख्या आज 38 लाखांनी  जास्त आहे.
इतक्या मोठ्या संख्येने रुग्ण बरे होत असल्याने रुग्ण बरे होण्याच्या राष्ट्रीय दरातही सातत्याने वाढ होत आहे. आज हा दर 81.74% आहे.
बरे झालेल्यांपैकी 73% महाराष्ट्र, आंध्रप्रदेश, कर्नाटक, तामिळनाडू, उत्तर प्रदेश, ओडिशा, दिल्ली, केरळ, पश्चिम बंगाल आणि आसाम या दहा राज्ये/केंद्रशासित प्रदेशातले आहेत.
रुग्ण बरे होण्याची संख्या महाराष्ट्रात आजही सर्वाधिक राहिली, महाराष्ट्रात 17,000 पेक्षा जास्त रुग्ण बरे झाले तर आंध्रप्रदेशातही एका दिवसात 8,000 पेक्षा जास्त रुग्ण बरे झाले.
गेल्या 24 तासात देशात 86,052 नव्या कोरोना रुग्णांची नोंद झाली. नव्या रुग्णांपैकी 75% रुग्ण 10 राज्ये/ केंद्रशासित प्रदेशात असून महाराष्ट्रात 19,000 पेक्षा जास्त नवे रुग्ण तर आंध्रप्रदेश आणि कर्नाटक या दोन्ही राज्यात मिळून 7,000 पेक्षा जास्त रुग्ण आढळले.
गेल्या 24 तासात 1,141 मृत्यूंची नोंद झाली, त्यापैकी 83 % मृत्यू 10 राज्ये/ केंद्रशासित प्रदेशात झाले आहेत.
काल नोंद झालेल्या मृत्यूपैकी 40 % मृत्यू महाराष्ट्रात झाले असून इथे 459 मृत्यूंची नोंद झाली, पंजाब मध्ये 76 आणि उत्तर प्रदेशात 67 मृत्यूंची नोंद झाली आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
उपराष्ट्रपती कार्यालय
‘स्वस्थ भारत’ निर्माण करण्यासाठी ‘स्वच्छ भारत’ ही पूर्वअट : उपराष्ट्रपती
नवी दिल्ली, 18 मे 2018
‘स्वस्थ भारत’ निर्माण करण्यासाठी ‘स्वच्छ भारत’ ही पूर्वअट असल्याचे उपराष्ट्रपती एम. वेंकय्या नायडू यांनी म्हटले आहे. ते आज लेडी हार्डींगे वैद्यकीय महाविद्यालयाच्या दीक्षांत समारंभाला संबोधित करत होते. आरोग्य आणि कुटुंब कल्याण राज्यमंत्री अश्विनीकुमार चौबे, आरोग्य आणि कुटुंब कल्याण राज्यमंत्री अनुप्रिया पटेल आणि अन्य मान्यवर यावेळी उपस्थित होते.
विद्यार्थ्यांना केवळ वैद्यकीय ज्ञान आणि कौशल्य शिकवणे एवढीच शिक्षकांची जबाबदारी नाही, तर तरुणांना नैतिक मूल्य शिकवणे ही देखिल त्यांची जबाबदारी आहे, असे उपराष्ट्रपती म्हणाले.
आरोग्य सेवा, व्यावसायिक, स्थानिक संस्था आणि समुदायांनी स्वच्छ भारत निर्माण करण्यासाठी स्वच्छतेला प्रोत्साहन देण्यासाठी एकत्र येण्याची ही वेळ आहे, असे ते म्हणाले. ग्रामीण भागात वैद्यकीय सुविधांचा अभाव आणि डॉक्टर्स तसेच निमवैद्यकीय कर्मचाऱ्यांची वानवा हे मोठे आव्हान असल्याचे त्यांनी सांगितले.
N.Sapre/S.Kane/D.Rane
(Visitor Counter : 150
सांस्कृतिक मंत्रालय
युनेस्कोच्या जागतिक वारसा यादीत भारताच्या 40 स्थळांचा समावेश
नवी दिल्ली, 24 जुलै 2023
भारतीय पुरातत्व सर्वेक्षण  राष्ट्रीय संरक्षण धोरण, 2014 नुसार केंद्रीय संरक्षित स्मारकांच्या संवर्धनासाठी स्वतःच्या मार्गदर्शक तत्त्वांचे पालन करते. भारतीय पुरातत्व सर्वेक्षण  च्या अधिकारक्षेत्रात 3696 केंद्रीय संरक्षित स्मारके/ स्थळे आहेत. आवश्यकतेनुसार आणि संसाधनांच्या उपलब्धतेनुसार स्मारकांचे /स्थळांचे संवर्धन केले जाते.
सध्या, भारतामध्ये युनेस्कोच्या जागतिक वारसा यादीमधील 40 स्थळे आहेत आणि युनेस्कोच्या तात्पुरत्या यादीत 52 स्थळे  आहेत.
तात्पुरत्या यादीत कोणत्याही स्थळाचा समावेश असणे ही पुढील जागतिक वारसा यादीतील समावेशासाठीची एक पूर्वअट आहे. तात्पुरती यादी वाढवणे ही निरंतर चालणारी प्रक्रिया आहे. युनेस्को कार्यान्वयन मार्गदर्शक तत्त्वे, 2021 नुसार, वार्षिक शिलालेख प्रक्रियेसाठी केवळ एकच सांस्कृतिक किंवा नैसर्गिक स्थळ नामांकित केले जाऊ शकते. याव्यतिरिक्त, कोणत्याही स्थळाचा समावेश करायचा असेल तर निकषांची पूर्तता करणे, सत्यता आणि अखंडतेची अट पूर्ण करणे आणि उत्कृष्ट वैश्विक मूल्याचे औचित्य सादर करणे आवश्यक आहे.
सांस्कृतिक, पर्यटन आणि ईशान्येकडील राज्यांचा विकास मंत्री जी किशन रेड्डी यांनी आज लोकसभेत हे उत्तर दिले.S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
माहिती आणि प्रसारण मंत्रालय
या, पहा आणि झारखंडची अनुभूती घ्या – प्रधान सचिव, झारखंड
पणजी, 25 नोव्हेंबर 2018
झारखंड राज्य हे देशातील सर्वाधिक प्रगतीशील चित्रपट धोरण असलेल्या राज्यांपैकी एक आहे, असे झारखंडच्या मुख्यमंत्र्यांचे प्रधान सचिव डॉ. सुनील कुमार बर्नवाल यांनी सांगितले. ते आज पणजी येथे 49व्या इफ्फी महोत्सवात बोलत होते. 2015 मध्ये नवीन चित्रपट धोरण आल्यानंतर संपूर्ण देशभरातील विशेषतः प्रादेशिक भाषांतील चित्रपट निर्माते मोठ्या संख्येने झारखंडकडे वळाल्याचे त्यांनी सांगितले.
यावर्षी इफ्फीमध्ये स्टेट इन फोकस म्हणून झारखंडची निवड झाली आहे. इफ्फीमध्ये प्रथमच हा विभाग सुरु करण्यात आला आहे.
कोळसा ते सोने अशी खनिज संपत्ती असलेल्या झारखंडमध्ये डोंगर, धबधबे, धरणं, जंगलं, वन्यजीवन आणि धार्मिक क्षेत्र आहेत. ज्यांचे वैभव अजूनही लोकांसमोर आलेलं नाही याकडे त्यांनी लक्ष वेधले.
चित्रपट धोरणाद्वारे चित्रपट उद्योगातील व्यक्तींना झारखंडकडे आकर्षित करून झारखंडमधील हे वैभव अनुभवण्यासाठी आम्ही त्यांना प्रोत्साहित करत आहोत.
यावेळी त्यांनी झारखंडच्या चित्रपट धोरणातील विशेष मुद्दे मांडले. या धोरणानुसार झारखंडच्या स्थानिक भाषेत निर्मित चित्रपटांना एकूण खर्चापैकी कमाल 50 टक्क्यांपर्यंत अनुदान मिळेल आणि हिंदी, बांगला, ओडिया आणि इतर प्रादेशिक भाषांतील चित्रपटांना एकूण खर्चाच्या 25 टक्के अनुदान दिले जाईल.
झारखंडमध्ये अनेक उत्तम स्थानिक कलाकार असून त्यांना संधी मिळाल्यास ते राष्ट्रीय पातळीवरही नावलौकिक मिळवू शकतात असे त्यांनी एक प्रश्नाला उत्तर देताना सांगितले.
सत्यजित रे या महान चित्रपट निर्मात्यासोबतच इतर दिग्दर्शकांनी या आधी रुपेरी पडद्यावर झारखंडमधील सौंदर्याचे दर्शन घडवले आहे, मात्र हे चित्रपट सरकारच्या मदतीशिवाय चित्रित केले जात होते. नव्या चित्रपट धोरणामुळे चित्रपटांचे चित्रीकरण हे एक छताखाली आले आहे.
S.Tupe/J.Patankar/D. Rane
(Visitor Counter : 59
निती आयोग
आहारामध्ये भरडधान्यांना प्रोत्साहन: भारतातील राज्ये/केंद्रशासित प्रदेशांमधील सर्वोत्तम प्रघात यावरील नीती आयोगाचा अहवाल जारी
नवी दिल्ली, 26 एप्रिल 2023
'आहारात भरडधान्यांना प्रोत्साहन: भारतातील राज्ये/केंद्रशासित प्रदेशांमधील सर्वोत्तम प्रघात' या शीर्षकाचा अहवाल नीती आयोगाने प्रसिद्ध केला. नीती आयोगाचे उपाध्यक्ष सुमन के. बेरी यांनी हा अहवाल जारी केला. यावेळी सदस्य  डॉ. व्ही.के. पॉल, सदस्य  डॉ. रमेश चंद आणि मुख्य कार्यकारी अधिकारी बी.व्ही.आर. सुब्रह्मण्यम उपस्थित होते.
हा अहवाल राज्य सरकारे आणि संस्थांनी भरडधान्य मूल्य-साखळीच्या विविध पैलूंमध्ये विशेषतः उत्पादन, प्रक्रिया आणि वापरामध्ये अवलंबलेल्या चांगल्या आणि नाविन्यपूर्ण पद्धतींचा एक संच सादर करतो. अहवाल तीन संकल्पनांमध्ये आहे. म्हणजे  भरडधान्याला प्रोत्साहन देण्यासाठी राज्य मिशन आणि उपक्रम;  आयसीडीएस मध्ये भरडधान्यांचा समावेश;  संशोधन आणि विकास आणि नाविन्यपूर्ण पद्धतींसाठी तंत्रज्ञानाचा वापर. हा अहवाल आपल्या आहारात भरडधान्यांच्या पुन्हा समावेशनासाठी आणि मुख्य प्रवाहात आणण्यासाठी मार्गदर्शक भांडार म्हणून काम करेल.
यावेळी बोलताना नीती आयोगाचे उपाध्यक्ष सुमन के. बेरी यांनी सांगितले, “हा अहवाल अत्यंत वेळेवर सादर झाला आहे. माननीय पंतप्रधानांनी भरडधान्यांचे महत्त्व वाढवण्यासाठी धोरणात्मक पुढाकार घेतला आहे. हळूहळू, पर्यावरणीय शाश्वतता आणि आरोग्यावरील परिणामांशी निगडीत आहारांमध्ये बदल झाले आहेत आणि लोक आता भरडधान्यांच्या औषधी, पौष्टिक आणि दाह-विरोधी मूल्यांची प्रशंसा करू लागले आहेत. पुढची वाटचाल म्हणून, आम्हाला भरडधान्यांना सर्वोत्तम खाद्य म्हणून लोकप्रिय करण्यासाठी आणि फॅशनेबल बनवण्यासाठी ब्रँडिंग आणि विपणनाच्या महतीचा लाभ घ्यावा लागेल.”
मुख्य कार्यकारी अधिकारी बी.व्ही.आर. सुब्रह्मण्यम म्हणाले, “भरडधान्ये ही आमच्या आहारात सर्रास वापरली जायची. तथापि, आपल्या आहारात हळूहळू तांदूळ आणि गव्हाने हे स्थान घेतले. मधुमेहासारख्या असंसर्गजन्य आजारांच्या वाढीमुळे भरडधान्यांचा पुन्हा आपल्या आहारात समावेश होऊ लागला. देशाच्या पोषण सुरक्षेमध्ये भरडधान्यांची अपार क्षमता आहे. आमच्या माननीय पंतप्रधानांनी भरडधान्यांना मुख्य प्रवाहात आणण्यात महत्त्वाची भूमिका बजावली आहे आणि हे संकलन त्यात आणखी योगदान देईल.”
आहारात भरडधान्यांना प्रोत्साहन: भारतातील राज्ये/केंद्रशासित प्रदेशांमध्ये सर्वोत्तम प्रघात हा अहवाल पाहण्यासाठी येथे क्लिक करा.G.Chippalkatti/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
पंतप्रधान कार्यालय
पंतप्रधानांनी बर्लिनमधे व्यापारविषयक गोलमेज बैठकीचे भूषवले सह-अध्यक्षपद
नवी दिल्ली, 2 मे 2022
पंतप्रधान नरेंद्र मोदी यांनी जर्मनीचे चान्सलर महामहिम ओलाफ शोल्झ यांच्यासोबत व्यापार विषयक गोलमेज बैठकीचे सह-अध्यक्षपद भूषवले.
भारतात, सरकार करत असलेल्या व्यापक सुधारणांवर भर देत देशात मोठ्या संख्येने वाढत असलेल्या नवउद्यम  आणि युनिकॉर्नकडे त्यांनी लक्ष वेधले. उद्योग प्रमुखांनी भारतातील प्रतिभावान तरुणाईत गुंतवणूक करावी असे निमंत्रणच त्यांनी दिले.
या कार्यक्रमात सरकारचे उच्चाधिकारी आणि दोन्ही बाजूंचे निवडक मुख्य कार्यकारी अधिकारी सहभागी झाले. त्यांनी हवामान विषयक सहकार्य, वितरण साखळ्या; संशोधन आणि विकास या विषयांवर चर्चा केली;
खालील उद्योग प्रमुखांनी व्यापार विषयक गोलमेज बैठकीत भाग घेतला:
भारतीय व्यापार शिष्टमंडळ:
- संजीव बजाज  अध्यक्ष, सीआयआयचे अध्यक्ष आणि व्यवस्थापकीय संचालक, बजाज फिनसर्व्ह;
- बाबा एन कल्याणी : अध्यक्ष आणि व्यवस्थापकीय संचालक, भारत फोर्ज;
- सी के बिर्ला : व्यवस्थापकीय संचालक आणि मुख्य कार्यकारी अधिकारी , सी के बिर्ला समूह;
- पुनीत छटवाल : व्यवस्थापकीय संचालक आणि मुख्य कार्यकारी अधिकारी इंडियन हॉटेल्स कंपनी लिमिटेड;
- सलील सिंघल : अध्यक्ष एमेरिटस, पीआय इंडस्ट्रीज;
- सुमंत सिन्हा : अध्यक्ष आणि व्यवस्थापकीय संचालक, रिन्यू पॉवर आणि अध्यक्ष, असोचाम;
- दिनेश खारा : अध्यक्ष, स्टेट बँक ऑफ इंडिया;
- सी पी गुरनानी : व्यवस्थापकीय संचालक आणि मुख्य कार्यकारी अधिकारी, टेक महिंद्रा लिमिटेड;
- दीपक बागला : मुख्य कार्यकारी अधिकारी आणि व्यवस्थापकीय संचालक, इन्व्हेस्ट इंडिया;
जर्मन व्यापार शिष्टमंडळ:
- रोलँड बाश : जर्मन शिष्टमंडळाचे प्रमुख, अध्यक्ष आणि सीईओ, सीमेन्स आणि अध्यक्ष, जर्मन व्यापार आशिया पॅसिफिक समिती;
- मार्टिन ब्रुडरमुलर: कार्यकारी संचालक मंडळ अध्यक्ष, बीएएसएफ;
- हर्बर्ट डायस: व्यवस्थापकीय मंडळाचे अध्यक्ष, फोक्सवॅगन;
- स्टीफन हार्टुंग : व्यवस्थापकीय मंडळाचे अध्यक्ष, बॉश;
- मारिका लुले: मुख्य कार्यकारी अधिकारी आणि व्यवस्थापकीय संचालक, जीएफटी टेक्नॉलॉजीज;
- क्लॉस रोसेनफेल्ड: मुख्य कार्यकारी अधिकारी, शेफलर;
- ख्रिस्टियन स्वेवींग: मुख्य कार्यकारी अधिकारी डॉइश बँक;
- राल्फ विंटरगर्स्ट, व्यवस्थापकीय मंडळाचे अध्यक्ष,
- गीसेके अॅन्ड डेव्हरीएन्ट
- जर्गेन झेश्की, मुख्य कार्यकारी अधिकारी, एनेरकॉन;
N.Chitale/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
‘डिस्पाईट द फॉग’ या इटालियन चित्रपटाने 50 व्या इफ्फीचा प्रारंभ होणार
नवी दिल्ली, 6 नोव्हेंबर 2019
प्रसिद्ध युरोपियन दिग्दर्शक गोरान पास्कलजेविक यांच्या ‘डिस्पाईट द फॉग’ या इटालियन चित्रपटाने 50 व्या इफ्फी अर्थात भारतीय आंतरराष्ट्रीय चित्रपट महोत्सवाला प्रारंभ होणार आहे.
या चित्रपटाची कथा रोममधल्या पावलो या हॉटेल मालकाची असून एका पावसाळी रात्री घरी परतत असताना त्याला बसस्टॉपवर एक अनाथ मुलगा दिसतो. पावलो या अनाथ मुलाला घरी आणतो. त्याच्या पत्नीला हा मुलगा घरी आलेला आवडत नाही, मात्र नंतर ती त्याला घरी ठेऊन घेते अशी या चित्रपटाची कथा आहे.
B.Gokhale/S.Kane/P.Kor
(Visitor Counter : 71